《游曹溪》
明代·刘克正

道在无生悟者稀，迟来犹得款禅扉。天开宝地蟠龙象，人自祇园授钵衣。

溪上云霞常映带，山中兰若岁芳菲。劳劳尘土多年梦，暂向空门学息机。

作者简介：刘克正，字懋一，号海樵。番禺人，从化籍。格长子。明穆宗隆庆五年（一五七一）进士。官翰林院检讨。年甫三十七而卒。清道光《广东通志》卷二八〇有传。